smcproject/ml-wiki-sentences huggingface dataset:
ഗ്രീഷ്മ സന്ധ്യകൾക്ക് പ്രധാന കൃതികൾ സമാഗമം മഞ്ഞുതുള്ളികൾ സൗന്ദര്യത്തിന്റെ പടയാളികൾ പ്രേമം മധുരമാണ്‌ ധീരവുമാണ്‌ രാത്രി റാണി അന്തിമയങ്ങുമ്പോൾ(ഗാന സമാഹാരം) താഷ്‌കെന്റ്‌ തിരുനല്ലൂർ കരുണാകരൻറെ കവിതകൾ ഗ്രീഷ്മസന്ധ്യകൾ വയലാർ മലയാള ഭാഷാപരിണാമം-സിദ്ധാന്തങ്ങളും വസ്തുതകളും ഒരു മഹായുദ്ധത്തിന്റെ പര്യവസാനം പുതുമഴ (കുട്ടിക്കവിതകൾ) അനുസ്മരണങ്ങൾ(ലേഖനങ്ങൾ) വെളിച്ചത്തിലേക്ക് ഒരു പിൻവാങ്ങൽ '' (കവിതാസമാഹാരം - മരണാനന്തര പ്രസിദ്ധീകരണം) വിവർത്തനങ്ങൾ മേഘസന്ദേശം അഭിജ്ഞാനശാകുന്തളം ജിപ്‌സികൾ.
ഒമർഖയാമിൻറെ ഗാഥകൾ പ്രാചീന ഭാരതത്തിലെ ഭൗതികവാദം മരണം
ഏറെക്കാലം വാർദ്ധക്യസഹജമായ രോഗങ്ങളുമായി ബുദ്ധിമുട്ടിയ തിരുനല്ലൂർ  കരുണാകരൻ 2006 ജൂലൈ 5-ന് തന്റെ 82- ആം വയസ്സിൽ സ്വവസതിയിൽ വച്ച് അന്തരിച്ചു.
നിരീശ്വരവാദിയായ തിരുനല്ലൂരിന്റെ ആഗ്രഹമനുസരിച്ച് മതാചാരങ്ങളെല്ലാം ഒഴിവാക്കി മൃതദേഹം അടക്കം ചെയ്യുകയായിരുന്നു.
സ്മാരക പ്രവർത്തനങ്ങൾ
കവിയുടെ സ്മരണയ്ക്കായി "തിരുനല്ലൂർസ്മ്രുതികേന്ദ്രം"എന്ന സ്മാരകസമിതി പ്രവർത്തിക്കുന്നു.
ഇതിൻറെ ആഭിമുഖ്യത്തിൽ എല്ലാ വർഷവും  കൊല്ലത്ത് മേയ് 1 (സർവ്വ ദേശീയ തൊഴിലാളി ദിനം)  മുതൽ  3 ദിവസം നീളുന്ന തിരുനല്ലൂർ കാവ്യോത്സവം നടത്തിവരുന്നു.
അവലംബം ↑ 2006 ജുലൈ-ഓഗസ്റ്റ് മാസങ്ങളിലെ വിവിധ വാരികക്ളിലെയും മാസികകളിലേയും ലേഖ്നങ്ങൾ ↑ 2006 ജൂലൈ 5 ലെ വിവിധ ദിനപത്രങ്ങളിലെ റിപ്പോര്ട്ടുകൾ ↑ 'ഭാഷാപോഷിണി'മാസിക, മേയ് 2004,കോട്ടയം ↑ 'പച്ചമലയാളം'മാസിക, ജനുവരി  2005,കൊല്ലം കൈരളിയുടെ കഥ ;എൻ.
കൃഷ്ണപിള്ള ; എൻ.ബി.എസ്,,കോട്ടയം മലയാള കവിതാ സാഹിത്യ ചരിത്രം; എം. ലീലാവതി;കേരള സാഹിത്യ അക്കാഡമി; ത്രിശ്ശൂർ സാഹിത്യ വാരഫലം;എം.
കൃഷ്ണൻ നായർ മാത്രുഭൂമി ദിനപത്രം (എഡിറ്റോറിയൽ , ജൂ ലായ് 7,2006) കേരള കൗമുദി ദിനപത്രം (എഡിറ്റോറിയൽ ,ജൂ ലായ് 6,2006) തിരുനല്ലൂർ കാവ്യോത്സവ പത്രിക 2009; തിരുനല്ലൂർസ്മ്രുതികേന്ദ്രം,കൊല്ലം പുറത്തേക്കുള്ള കണ്ണികൾ Thirunalloor Karunakaran എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
-  Honouring a poet differently Archived 2004-10-30 at the Wayback Machine .
Thirunalloor for movement to spread 'real Indian culture' -Poetic Obituaries -www.kerala.gov.in Archived 2009-04-26 at the Wayback Machine .
-Thirunellur laid to rest Archived 2012-11-04 at the Wayback Machine .
-Call to shun superstitions Archived 2007-02-17 at the Wayback Machine .
-Interview:G.
Aravindan Archived 2010-01-19 at the Wayback Machine .
-An Idealistic Ordeal -Kavyotsavam in Quilon from May 1 Archived 2011-07-13 at the Wayback Machine .
-Frontline;April 11-24 ,1998 Archived 2007-10-25 at the Wayback Machine .
ഇതിഹാസം ഇംഗ്ലീഷ് വിലാസം https://ml.wikipedia.org/wiki/Epic_poetry
ധർമ്മം , അർത്ഥം , കാമം , മോക്ഷം എന്നിവ ഉപദേശിക്കുന്നതും കഥായുക്തവുമായ പൂർവ്വവൃത്തമെന്നാണ് ഇതിഹാസത്തിന്റെ നിർവചനം.
പരമ്പരയായി പകർന്നു കിട്ടുന്ന ഇതിഹ (അഥവാ ഐതിഹ്യം) ഇരിക്കുന്ന കൃതി എന്നും അർത്ഥമാക്കാം.
മഹാഭാരതവും , രാമായണവുമാണ് ഭാരതീയ ഇതിഹാസങ്ങൾ.
ഹോമറിന്റെ ഇലിയഡ് വിദേശഭാഷയിലെ ഇതിഹാസത്തിനൊരുദാഹരണമാണ്.
പരാമർശങ്ങൾ ↑ ശബ്ദതാരാവലി, ശ്രീകണ്ഠേശ്വരം ജി. പത്മനാഭപിള്ള , 1967 ഒക്ടോബർ എഡിഷൻ ↑ സുകുമാർ അഴീക്കോട്, അവതാരിക.
വാല്മീകി രാമായണം- കോളടി ഗോവിന്ദൻ കുട്ടി; പ്രഭാത് ബുക്ക് ഹൗസ്
ഗോകുലം ഗോപാലൻ
ഗോകുലം ഗോപാലൻ (ഇംഗ്ലീഷ്: Gokulam Gopalan )  ഒരു ദക്ഷിണേന്ത്യൻ വ്യവസായിയും സിനിമ നിർമാതാവും നടനും ആണ്.
ശരിയായ പേർ: എ.എം ഗോപാലൻ.
(A. M. Gopalan) അദ്ദേഹം നിരവധി സ്ഥാപനങ്ങളുടെ ഉടമയും മാനേജിംഗ് ഡയറക്ടറും കൂടി ആണ്.
അദ്ദേഹത്തിന്റെ വിതരണ കമ്പനിയായ ശ്രീ ഗോകുലം മൂവീസ് അവസാനമായി വിതരണം ചെയ്ത സിനിമയായ മഞ്ഞുമ്മൽ ബോയ്സ് 200 കോടിയിലധികം വരുമാനം നേടുന്ന മലയാള ചലച്ചിത്ര വ്യവസായത്തിലെ ആദ്യ ചിത്രമായി  മാറി, കൂടാതെ നിരവധി ബോക്‌സോഫീസ് റെക്കോർഡുകൾ സൃഷ്ടിച്ചു, 2018-ലെ റെക്കോർഡ് മറികടന്ന് ഏറ്റവും കൂടുതൽ കളക്ഷൻ നേടിയ മലയാള ചിത്രമായി ഇത് മാറി.
2024-ലെ ഏറ്റവും കൂടുതൽ കളക്ഷൻ നേടിയ മലയാളം സിനിമ, വിദേശത്ത് ഏറ്റവും കൂടുതൽ കളക്ഷൻ നേടിയ മലയാളം സിനിമ, 2024-ലെ ഏറ്റവും കൂടുതൽ കളക്ഷൻ നേടിയ ഇന്ത്യൻ സിനിമകളിൽ ഒന്നായും ഇത് മാറി.
തമിഴ് സൂപ്പർസ്റ്റാർ വിജയുടെ അച്ഛൻ ചന്ദ്രശേഖർ ആദ്യമായി സംവിധാനം ചെയ്ത ചിത്രത്തിൻ്റെ നിർമ്മാതാവ് എന്ന നിലയിലാണ് ഗോപാലൻ ശ്രദ്ധേയനായത്.
നേതാജി, പാത്തോൻപതാം നൂറ്റാണ്ട്, പകലും പാതിരവും തുടങ്ങിയ ഏതാനും ചിത്രങ്ങളിലും അദ്ദേഹം അഭിനയിച്ചിട്ടുണ്ട്.
ചലച്ചിത്ര വ്യവസായത്തിനൊപ്പം, അതിവേഗം വളരുന്ന മലയാളം ടെലിവിഷൻ ചാനലായ ഫ്ലവേഴ്‌സ് ടിവിയിലും 24 എന്ന മലയാളം വാർത്താ ചാനലിലും ഗോകുലം ഗ്രൂപ്പിന് ഒരു പ്രധാന പങ്കാളി എന്ന നിലയിൽ ടെലിവിഷനിൽ ഒരു സുപ്രധാന സ്ഥാനം ഉണ്ട്.
1944 ൽ കേരളത്തിലെ വടകരയിൽ ഒരു സാധാരണ ഈഴവ കുടുംബത്തിൽ ചാത്തുവിനും മാതുവിനും ജനിച്ച അദ്ദേഹത്തിന്റേത് വളരെ സാധാരണമായ ആദ്യ കാല ജീവിതമായിരുന്നു.
അദ്ദേഹം  കേരള സർവ്വകലാശാലയിൽ നിന്ന് ഗണിതശാസ്ത്രത്തിൽ ബി.എസ്.സി ബിരുദം നേടിയിട്ടുണ്ട്.
മക്കൾ ലിജിഷ, ബൈജു ഗോപാലൻ, ശബരീഷ് (അങ്കമാലിയിൽ വച്ചുണ്ടായ വാഹനാപകടത്തിൽ മരിച്ചു).
ചെന്നൈയിൽ ജോലി അന്വേഷിച്ച് നടക്കുന്ന കാലത്ത് അദ്ദേഹത്തിനു ഒരു ഡോക്ടർ മെഡിക്കൽ റെപ്രസെന്റേറ്റിവ് ജോലി തരപ്പെടുത്തിക്കൊടുത്തു.
എങ്കിലും സാമ്പത്തികവശം മോശമായിരുന്നു.
അദ്ദേഹം തന്റെ അഛനും നാട്ടിലെ മറ്റു പലരും ചെയ്തിരുന്ന പരിപാടി ചെന്നൈയിൽ ഇല്ല എന്നും അത് അവിടെ നടത്തി നോക്കിയാൽ വിജയകരമാകുമെന്നും ചിന്തിച്ചു.
ചിട്ടി വ്യവസായം ആയിരുന്നു അത്.
1968 ൽ ചെന്നൈയിൽ ശ്രീ ഗോകുലം ചിറ്റ്സ് അൻഡ് ഫൈനാൻസ് കമ്പനി ആരംഭിച്ചുകൊണ്ട് എളിയ രീതിയിൽ സംരഭകത്വം ആരംഭിച്ചു.
കേവലം പത്ത് അംഗങ്ങളും പ്രതിമാസ ഗഡുവായ 100 രൂപയും ഉള്ള ഒരു മിനി ചിട്ടി ഫണ്ട് ആയിരുന്നു അത്.
ഒരാൾക്ക് 60 രൂപ.
അൽപ്പം അധിക പണം സമ്പാദിച്ച ചെറിയ ഈ സ്റ്റാർട്ടപ്പ്, വാർഷിക വിറ്റുവരവ് 1000 കോടി രൂപയിൽ കൂടുതലുള്ള ഒന്നായി മാറി.
500 കോടി.
നാലു ദശാബ്ദകാലം പ്രവർത്തിച്ച ഈ കമ്പനിയിൽ നിന്നു സ്വരൂപിച്ച മൂലധനം കൊണ്ട് അദ്ദേഹം മറ്റു നിരവധി സ്ഥാപനങ്ങളും ആരംഭിച്ചു.
എളിയതായ ഒരു സാമ്പത്തിക പദ്ധതിയിൽ നിന്ന് ഗോകുലം ഗ്രൂപ്പ് ഉയർന്നുവന്നു, അത് ശരിക്കും ഒരു സാമ്രാജ്യം രൂപപ്പെടുത്തി.
നിലവിൽ അദ്ദേഹത്തിൻ്റെ ചിട്ടി ഫണ്ടും ഫിനാൻസ് കമ്പനിയുമായ ഗോകുലം ചിറ്റ് ഫണ്ട്‌സ് ആൻഡ് ഫിനാൻസ് പ്രൈവറ്റ് ലിമിറ്റഡിന് അരനൂറ്റാണ്ടോളം പഴക്കമുണ്ട്.
അഞ്ച് പതിറ്റാണ്ട് പഴക്കമുള്ള ഈ കമ്പനിക്ക് ചെന്നൈയിൽ ആരംഭിച്ച് രാജ്യത്തുടനീളം 460 ശാഖകളുണ്ട്.
ബിസിനസ്സ്, ഹോസ്പിറ്റാലിറ്റി, വിനോദം, വിദ്യാഭ്യാസം, ലോജിസ്റ്റിക്സ്, ഭക്ഷണം, സിനിമാ നിർമ്മാണം എന്നിങ്ങ്നനെ ശ്രീ ഗോകുലം ഗ്രൂപ്പ് ഓഫ് കമ്പനീസ് 11,000-ത്തിലധികം പേർക്ക് തൊഴിൽ നൽകുന്നുണ്ട്.
സ്ഥാപനങ്ങൾ ശ്രീ ഗോകുലം ചിറ്റ് ആൻഡ് ഫൈനാൻസസ് കമ്പനി പ്രൈവറ്റ് ലിമിറ്റഡ്.
(1968) ശ്രീ ഗോകുലം മെഡിക്കൽ കോളേജ് ആൻഡ് റിസർച്ച് ഫൗണ്ടേഷൻ, തിരുവനന്തപുരം.
ജി.ജി. ഹോസ്പിറ്റൽ, തിരുവനന്തപുരം.
ശ്രീ ഗോകുലം ആർട്ട്സ് ആൻഡ് സയൻസ് കോളേജ് ഫോർ വിമൺ.
കൊല്ലം ഹോട്ടൽ ഗോകുലം പാർക് ഇൻ, കൊച്ചി.
ഗോകുലം പാർക്ക് (ചെന്നൈ), ഗോകുലം പാർക്ക് (കോയമ്പത്തൂർ), ഗോകുലം പാർക്ക് ശബരി (ഒഎംആർ, ചെന്നൈ), ഗോകുലം പാർക്ക് ഹോട്ടൽ കൺവെൻഷൻ സെൻ്റർ (കൊച്ചി), ശ്രീ ഗോകുലം നളന്ദ റിസോർട്ട്സ് (നീലേശ്വരം), ശ്രീ ഗോകുലം വനമല (ഗുരുവായൂർ), ശ്രീ ഗോകുലം റെസിഡൻസി ( തൃശൂർ), ഹോട്ടൽ ഗോകുലം ഫോർട്ട് (തലശ്ശേരി), എംഎസ്ആർ ഹോട്ടൽ ആൻഡ് സ്പാ (ബെംഗളൂരു).
ശ്രീ ഗോകുലം പബ്ലിക് സ്കൂൾ, വടകര, ശ്രീ ഗോകുലം ഫുഡ് പ്രൊഡക്റ്റ്സ് ലിമിറ്റഡ്, ചെന്നൈ.
റോയൽ ക്ലബ്, ചെന്നൈ.
ശ്രീ ഗോകുലം ഇന്വെസ്റ്റ്മെന്റ്സ്, ചെന്നൈ.
ശ്രീ ഗോകുലം എക്സ്പോർട്ട്സ്, ചെന്നൈ.
ഇമാറാ ഗ്രൂപ്പ്,  ദുബൈ ( ക്ലിനിക് കെയർ മെഡിക്കൽ സെന്റർ ) ശ്രീ ഗോകുലം ഫുഡ് പ്രൊഡക്റ്റ്സ് ലിമിറ്റഡ്, ദുബൈ.
നിർമ്മിച്ച സിനിമകൾ 2007.
അതിശയൻ.
സംവിധാനം.
വിനയൻ.
കേരള വർമ്മ പഴശ്ശിരാജ (ചലച്ചിത്രം) സംവിധാനം .
ഹരിഹരൻ (സംവിധായകൻ) 2014.
നാകു പെന്റ നാകു ടാക്കാ.
വയലാർ മാധവൻ 2015 തിലോത്തമ (2015 ചലച്ചിത്രം) സംവിധാനം പ്രീതി പണിക്കർ 2017 ക്ലിന്റ് (മലയാളം ചലച്ചിത്രം) 2018 കമ്മാര സംഭവം 2018.
കിടു (ചലച്ചിത്രം) 2018.
കായംകുളം കൊച്ചുണ്ണി (ചലച്ചിത്രം) 2019.
മ മിസ്റ്റർ മിസ്സിസ് റൗഡി ( ചലച്ചിത്രം) 2019.
കുട്ടിയമ്മ ( ചലച്ചിത്രം) 2019 ധനുസു രാസി നിയർഗളെ ( ചലച്ചിത്രം) ( തമിഴ്) 2019.
പ്രതി പൂവൻകോഴി 2021 തായാ (ചലച്ചിത്രം) 2021 പുഴയമ്മ 2021 പിടികിട്ടാപ്പുള്ളി (ചലച്ചിത്രം) 2022 ഉടൽ (ചലച്ചിത്രം) 2022 പത്തൊമ്പതാം നൂറ്റാണ്ട് (സിനിമ) 2023 പകലും പാതിരാവും ( ചലച്ചിത്രം) 2023 സെന്റിമീറ്റർ (ചലച്ഛിത്രം) 2024 മഞ്ഞുമ്മൽ ബോയ്സ് പദവികൾ ദേശീയ പ്രസിഡന്റ് - ഓൾ ഇന്ത്യ മലയാളി അസോസിയേഷൻ (എയ്മ) പ്രസിഡന്റ്- ശ്രീനാരായണ മിഷൻ പ്രസിഡന്റ് - ശ്രീ നാരായണ മിഷൻ സീനിയർ സെക്കൻഡറി സ്കൂൾ, ചെന്നൈ പ്രസിഡന്റ്- സിദ്ധാനന്ധപുരം ക്ഷേത്ര സമിതി വൈസ് പ്രസിഡന്റ് -കോൺഫെഡറേഷൻ ഓഫ് തമിഴ്നാടു മലയാളി അസോസിയേഷൻ ട്രഷറർ - ഫെഡറേഷൻ ഓഫ് ഓൾ ഇന്ത്യ മറുനാടൻ മലയാളി അസോസിയേഷൻസ്.
മാനേജിങ് എഡിറ്റർ - ഗോകുലം ശ്രീ മാസിക പുരസ്കാരങ്ങൾ ജെം ഓഫ് ഇന്ത്യ പുരസ്കാരം -1996 ഭാരതീയ ഉദ്യോഗ് രത്ന പുരസ്കാരം -1997 - ഇന്ത്യൻ സൊസൈറ്റി ഫൊർ ഇൻഡസ്റ്റ്രി ആൻഡ് ഇൻഡസ്റ്റ്രിയൽ ഡെവലപ്മെന്റ്സ്.
ഫൈമാ അവാർഡ് ഭാരതീയ ഉദ്യോഗരതൻ - ഇൻഡ്യ എക്കണോമിക് ഡവലപ്മെന്റ് ആൻഡ് റിസർച്ച് അസോസിയേഷ റെഡ് ക്രോസ്സ് അവാർഡ് പി.എൻ. പണിക്കർ സേവബ സംസ്കൃതി അവാർഡ് ടി. വി. ആർ. മാരാർ അവാർഡ് റഫറൻസുകൾ
പുത്തൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Puthur_Gramapanchayat
തൃശ്ശൂർ ജില്ലയിലെ തൃശ്ശൂർ താലൂക്കിൽ ഒല്ലൂക്കര ബ്ളോക്കിൽ മരത്താക്കര, കൈനൂർ, പുത്തൂർ, മാന്ദാമംഗലം എന്നീ വില്ലേജുകളിലായി വ്യാപിച്ചുകിടക്കുന്നതും 79.07 ചതുരശ്രകിലോമീറ്റർ വിസ്തീർണ്ണമുള്ളതുമായ പ്രദേശമാണ് പുത്തൂർ ഗ്രാമപഞ്ചായത്ത് .
അതിരുകൾ തെക്ക്‌ - നെന്മണിക്കര , തൃക്കൂർ പഞ്ചായത്തുകൾ വടക്ക് - നടത്തറ , പാണഞ്ചേരി പഞ്ചായത്തുകൾ കിഴക്ക് - പാണഞ്ചേരി പഞ്ചായത്തും, റിസർവ്വ് ഫോറസ്റ്റും പടിഞ്ഞാറ് - തൃശൂർ കോർപ്പറേഷൻ , നടത്തറ പഞ്ചായത്ത് വാർഡുകൾ കൈനൂർ തോണിപ്പാറ ചെറുകുന്ന് ഏഴാം കല്ല്‌ മാന്ദാമംഗലം വെള്ളക്കാരിത്തടം മരുതുകുഴി മരോട്ടിച്ചാൽ കള്ളായിക്കുന്ന് ചെമ്പംകണ്ടം പൊന്നൂക്കര ഈസ്റ്റ്‌ ചോച്ചേരിക്കുന്ന് പൊന്നൂക്കര പുത്തൂർ ഈസ്റ്റ്‌ പൊന്നൂക്കര വെസ്റ്റ്‌ പുത്തൂർ പുഴമ്പള്ളം കുഞ്ഞനംപാറ കനകശ്ശേരി മരത്താക്കര ഈസ്റ്റ്‌ മരത്താക്കര വെസ്റ്റ്‌ പെരുവാംകു‍ളങ്ങര ഇളംന്തുരുത്തി സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് ഒല്ലൂക്കര വിസ്തീര്ണ്ണം 79.07 ചതുരശ്ര കിലോമീറ്റർ ജനസംഖ്യ 39,632 പുരുഷന്മാർ 19,462 സ്ത്രീകൾ 20,170 ജനസാന്ദ്രത 501 സ്ത്രീ : പുരുഷ അനുപാതം 1.036 സാക്ഷരത 89.85% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/puthurpanchayat Archived 2020-08-11 at the Wayback Machine .
സാംബവർ
ഭാരതത്തിലെ ആദിമ ദ്രാവിഡ വിഭാഗങ്ങളിൽ പ്രധാന വിഭാഗമാണ് സാംബവർ .
തമിഴ്‌നാട് , കേരളം എന്നിവിടങ്ങളിൽ കൂടുതലായും കർണാടകയിൽ പരിമിതമായും കാണുന്ന ജാതി വിഭാഗമാണ് സാംബവർ.
കേരളത്തിൽ ഇവർ പറയർ എന്നും അറിയപ്പെടുന്നു.
ഭാരതത്തിൽ സാംബവർ  പല നാമങ്ങളിൽ അറിയപെടുന്നു .
മഹർ , മാംഗ് , മാഡിക , മാല , ചാമർ , മൗര്യ എന്നും സൗത്ത് ഇൻഡ്യയിൽ പത്മ ,സാംബവ , വള്ളുവർ , പറയൻ , സാംബവൻ എന്നീപേരുകളിലും അറിയപ്പെടുന്നു.
പല്ലവരുടെ കാലഘട്ടത്തിൽ രാജാവിന്റെ മുഖ്യ ഉപദേഷ്ടക്കളായും, ജ്യോതി ശാസ്ത്രക്കാരായും ഇവർ അറിയപെട്ടിരുന്നു.
സംഘകാലത്തിൽ സാംബവർ ക്ഷേത്ര സംരക്ഷകരും പൂജാരികളും വാദ്യക്കാരും ആയിരുന്നതായി സംഘകാല കൃതികൾ.
കേരളത്തിലെ നവോത്ഥാന പ്രസ്ഥാനത്തിൽ സാംബവ സമുദായത്തിന് സവിശേഷ പ്രാധാന്യമുണ്ട്.
കേരളത്തിൽ ആദ്യമായി സമുദായ അടിസ്ഥാനത്തിൽ സംഘടിച്ചതു സാംബവർ ആണ്.
ഇളയരാജ ,ഗായകൻ ദേവ , കലാഭവൻ മണി , നെയ്യാറ്റിൻകര വാസുദേവൻ തുടങ്ങി ഒട്ടനവധി കലാകാരൻമാർ പറയ സമുദായത്തിൽ നിന്ന് നമ്മുക്ക് കാണാൻ കഴിയും .
ഡോ. ഷാജു നെല്ലായി.
കെ.എ നാരായണൻ
ജാമിഅഃ നൂരിയ്യ അറബിക് കോളേജ് ഈ ലേഖനത്തിൽ ഒരു പരസ്യം പോലെ എഴുതിയ ഉള്ളടക്കം അടങ്ങിയിരിക്കുന്നു.
( 2024 ഡിസംബർ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Jami%27a_Nooriyya_Arabic_College ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പ്രധാന കവാടം
തെക്കെ ഇന്ത്യയിലെ പ്രമുഖ മുസ്ലിം മതകലാലയങ്ങളിലൊന്നാണ് ജാമിഅഃ നൂരിയഃ അറബിക് കോളേജ്, ഫൈസാബാദ്, പട്ടിക്കാട് .
മലപ്പുറം ജില്ലയിലെ പെരിന്തൽമണ്ണക്കടുത്ത പട്ടിക്കാട് ആണ് ഈ സ്ഥാപനത്തിന്റെ ആസ്ഥാനം.
ഇവിടെ നിന്നും മൗലവി ഫാസിൽ ഫൈസി (എം.എഫ്.എഫ്) ബിരുദം നേടിയ പണ്ഡിത വ്യൂഹം ഇന്ന് കേരളത്തിനകത്തും പുറത്തും സേവനമനുഷ്ഠിക്കുന്നു.
കേരളത്തിലെ ആദ്യത്തെ ഇസ്ലാം മത പഠന ബിരുദ ദാന കലാലയമായിട്ടാണ് ജാമിഅഃ നൂരിയഃ അറബിക് കോളെജ് അറിയപ്പെടുന്നത്.
ഖാഇദുൽ ഖൗം സയ്യിദ് അബ്ദു റഹ്മാൻ ബാഫഖി തങ്ങളാണ് ജാമിഅഃ നൂരിയ്യ അറബിയ്യ എന്ന് ഈ മഹത്തായ സ്ഥാപനത്തിനു വേണ്ടി തുടക്കകാലം മുതൽ മുന്നിൽ നിന്ന് നയിച്ചത്..
പാണക്കാട് സയ്യിദ് പി.എം.എസ്.എ പൂക്കോയ തങ്ങളും ഈ സ്ഥാപനത്തിന്റെ പുരോഗതിക്ക് നേതൃത്വം വഹിച്ചിട്ടുണ്ട്.
സമ്പന്നനും ഉദാരമതിയുമായ ബാപ്പുഹാജി എന്ന വ്യക്തിയാണ്  ജാമിഅ നൂരിയ അറബിക് കോളേജ് സ്ഥാപിക്കുന്നതിന്ന്  250ഓളം ഏക്കർ സ്ഥലവും സമ്പത്തും നൽകി സഹായിച്ചത്.
ഈ സ്ഥാപനത്തിൻറെ തന്നെ ഇപ്പോഴത്തെ പ്രിൻസിപ്പളും സമസ്ത കേരള ജംഇയ്യത്തുൽ ഉലമാ ജനറൽ സെക്രട്ടറിയുമായ പ്രൊഫ.ആലികുട്ടി മുസ്ലിയാർ,ഈ സ്ഥാപനത്തിൻറെയും ഇന്ത്യൻ യൂണിയൻ മുസ്ലിം ലീഗ് , എസ്.വൈ.എസ്. എന്നിവയുടെ 
മുൻ സംസ്ഥാന അദ്ധ്യക്ഷനായിരുന്ന പാണക്കാട് സയ്യിദ്‌ ഹൈദരലി ശിഹാബ്‌ തങ്ങൾ , മുൻ കേരള വഖഫ്‌ ബോർഡ്‌ ചെയർമാൻ പരേതനായ പാണക്കാട് സയ്യിദ്‌ ഉമറലി ശിഹാബ്‌ തങ്ങൾ , എസ്.വൈ.എസ്. നേതാക്കളായ അബ്ദുൽ ഹമീദ്‌ ഫൈസി അമ്പലക്കടവ്,നാസർ ഫൈസി കൂടത്തായി, എസ്.കെ.എസ്.എസ്.എഫ്. സംസ്ഥാന ജനറൽ സെക്രട്ടറി 
റഷീദ് ഫൈസി വെള്ളായിക്കോട്, 
മുൻ ജനറൽ സെക്രട്ടറി അഡ്വ.
മുഹമ്മദ്‌ ഫൈസി ഓണംപിള്ളി, ദാറുൽ ഹുദാ വൈസ് ചാൻസലർ ഡോ.ബഹാഉദ്ദീൻ മുഹമ്മദ് നദ്‌വി , വാഫി വാഫീയ്യ ശിൽപി അബ്ദുൽ ഹകീം ഫൈസി ആദൃശേരിയും സെക്രട്ടറി ഹബീബുള്ള ഫൈസിയും, ദർശന ടിവി ചാനൽ സി.ഇ.
ഒ സിദ്ധീഖ്‌ ഫൈസി  വാളക്കുളം, സോഷ്യൽ ഡമോക്രാറ്റിക്‌ പാർട്ടി ഓഫ്‌ ഇന്ത്യ ദേശീയ ജനറൽ സെക്രട്ടറി അബ്ദുൽ മജീദ് ഫൈസി,എസ് ഡി പി ഐ ദേശിയ പ്രസിഡന്റ് എംകെ ഫൈസി, വളാഞ്ചേരി മർകസ് പ്രിൻസിപാൾ അബ്ദുൽ ഹകീം ഫൈസി ആദ്രശ്ശേരി, കാരന്തൂർ മർകസ് മാനേജർ സി. മുഹമ്മദ് ഫൈസി തുടങ്ങിയവർ ഈ സ്ഥാപനത്തിൽ നിന്ന്  ബിരുദം നേടിയവരിൽ പ്രമുഖരാണ്.
ഓരോ വർഷവും നടക്കുന്ന വാർഷിക സനദ് ദാന സമ്മേളനത്തിൽ വെച്ചാണ് നൂറുകണക്കിന് ഫൈസികൾക്കാണ് ബിരുദം നൽകുന്നത്.
മുത്വവ്വൽ , മുഖ്തസർ കോഴ്സുകളിലേക്ക് പ്രവേശനം നൽകപ്പെടുന്ന ഇവിടെ അനിവാര്യമായ ഭൗതിക വിഷയങ്ങളും അഭ്യസിപ്പിക്കപ്പെടുന്നു.
വിദ്യാർഥികളുടെ നാനോന്മുഖ അഭിവൃദ്ധിക്കായി സ്ഥാപിപിക്കപ്പെട്ടതാണ് നൂറുൽ ഉലമാ എന്ന വിദ്യാർത്ഥി സമാജം.
ഇതിന്റെ മേൽനോട്ടത്തിൽ പുറത്തിറങ്ങുന്ന പ്രസിദ്ധീകരണമാണ് അൽമുനീർ മാസിക.
ജൂനിയർ കോളേജുകൾ
ജാമിഅക്ക് കീഴിൽ അമ്പതിലതികം ജൂനിയർ കോളേജുകൾ കേരളം , കർണ്ണാടക , ആന്തമാൻ എന്നിവിടങ്ങളിലായി പ്രവർത്തിക്കുന്നുണ്ട് .
കൂടാതെ ജാമിഅയുടെ കീഴിൽ ആഫ്രിക്കൻ രാജ്യമായ കെനിയയിലെ നൈറോബിയിലും തെക്കൻ ശാന്തസമുദ്രത്തിലെ ഒരു ദ്വീപ് രാജ്യമായ ഫിജിയിലും ജൂനിയർ കോളേജുകൾ സ്ഥാപിക്കാൻ പദ്ധതിയുണ്ട് സഹസ്ഥാപനങ്ങൾ
ജൂനിയർ കോളേജിനു പുറമേ മറ്റു സഹസ്ഥാപങ്ങൾ കൂടി ജാമിഅക്കു കീഴിൽ പ്രവർത്തിക്കുണ്ട്.
അവയിൽ പലതും പട്ടിക്കാടുള്ള ക്യാംപസിലാണ് സ്ഥിതി ചെയ്യുന്നത്.
എ എഞ്ചിനീയറിംഗ് കോളേജ് ജാമിഅയുടെയും സമസ്ത കേരള ഇസ്‌ലാം മത വിദ്യാഭ്യാസ ബോർഡിന്റെയും സംയുക്താഭിമുഖ്യത്തിലാണ് നടക്കുന്നത്.
കൂടാതെ സുവർണ്ണ ജൂബിലീ പദ്ധതിയായ ശിഹാബ് തങ്ങൾ സെന്റർ ഫോർ ഇസ്‌ലാമിക് സ്റ്റഡീസ്,  ഇസ്‌ലാമിക് ഡിസ്റ്റൻസ് സ്‌കൂൾ, നാഷണൽ മിഷൻ എന്നിവ കൂടി പ്രവർത്തിക്കുന്നു .
52ാം വാർഷിക 50ാം സനദ് ദാന പദ്ധതിയായിരുന്ന എം.കെ അബ്ദുൽ ഖാദർ ഹാജി മെമ്മോറിയൽ ലൈബ്രറി കൂടി ക്യംപസിൽ പ്രവർത്തിക്കുന്നുണ്ട്.
വാർഷിക സനദ് ദാന സമ്മേളനങ്ങൾ
ജാമിഅ എല്ലാവർഷവും ആദ്യമാസങ്ങളിലാണ് അതിന്റെ വാർഷിക സനദ് ദാന സമ്മേളനങ്ങൾ നടത്താറുള്ളത്.
നാലു ദിവസങ്ങളിലായി നടക്കാറുള്ള വിവിധ സെഷനുകളിൽ വിദ്യാഭ്യാസ-സാമൂഹ്യ-സാംസ്കാരീക-മത രംഗത്തുള്ള പല പ്രമുഖരും സംബന്ധിക്കാറുണ്ട്.
ഈ പരിപാടിയിലാണ് ഓരോ വർഷവും പഠിച്ചിറങ്ങുന്ന നൂറുകണക്കിന് ഫൈസീ പണ്ഡിതർക്ക് സനദ് നൽകാറ്.
കേരളത്തിനകത്തും പുറത്തുനിന്നുമായി പതിനായിരങ്ങളാണ് സമ്മേളനത്തിൽ സംബന്ധിക്കാറുള്ളത്.
വെബ്സൈറ്റ്: www.jamianooriya.org Archived 2014-02-22 at the Wayback Machine .
www.noorululama.com അവലംബം
അമല നഗർ ഇംഗ്ലീഷ് വിലാസം https://ml.wikipedia.org/wiki/Amala_Nagar
കേരളത്തിലെ തൃശ്ശൂർ ജില്ലയിലെ ഒരു ഗ്രാമപ്രദേശമാണ് അമല നഗർ .
തൃശ്ശൂർ ജില്ലയിലെ മെഡിക്കൽ കോളേജുകളിലൊന്നായ അമല ഇൻസ്റ്റിട്ട്യൂട്ട് ഓഫ് മെഡിക്കൽ സയൻസസ് സ്ഥിതി ചെയ്യുന്നത് ഇവിടെയാണ്.
തൃശ്ശൂരിനെ കുറ്റിപ്പുറവുമായി ബന്ധിപ്പിക്കുന്ന സംസ്ഥാനപാത 69 ഇതിലൂടെ കടന്നു പോകുന്നു.
ജിഗ്നേഷ് മേവാനി ഇംഗ്ലീഷ് വിലാസം https://ml.wikipedia.org/wiki/Jignesh_mevani ജിഗ്നേഷ് മേവാനി
ഗുജറാത്തിലെ ഉന ഗ്രാമത്തിലെ ദലിത് മുന്നേറ്റങ്ങൾക്ക് നേതൃത്വം നൽകുന്ന സാമൂഹ്യ പ്രവർത്തകനും അഭിഭാഷകനുമാണ് ജിഗ്നേഷ് മേവാനി .
ഉന ഗ്രാമത്തിൽ ഗോവധം ആരോപിച്ച് ദലിത് യുവാക്കൾ മർദനത്തിനിരയായ സംഭവത്തിൻെറ പശ്ചാത്തലത്തിൽ സംസ്ഥാനത്തെ വിവിധ ദലിത് സംഘടനകളുടെ നേതൃത്വത്തിൽ ‘അസ്മിത യാത്ര’ ക്ക് നേതൃത്വം നൽകി.
അഹ്മദാബാദിൽ നിന്ന് തുടങ്ങിയ പദയാത്രയിൽ വിവിധ സംഘടനകളെ പ്രതിനിധാനംചെയ്ത് എണ്ണൂറോളം പേർ പങ്കെടുത്തിരുന്നു.
2016 ആഗസ്റ്റ് 15ന് ഉനയിലായിരുന്നു യാത്രയുടെ സമാപനം.
ചത്ത കാലികളെ സംസ്കരിക്കുന്ന തങ്ങളുടെ പാരമ്പര്യ തൊഴിൽ ഉപേക്ഷിക്കണമെന്ന് ദലിത് സമൂഹത്തോട് അദ്ദേഹം ആഹ്വാനം ചെയ്തു.
2021 സെപ്തംബർ 28 -ൻ ജിഗ്നേഷ് മേവാനിയും കനയ്യ കുമാറും ഇന്ത്യൻ നാഷണൽ കോൺഗ്രസിൽ ചേർന്നു.
അവലംബം ↑ http://www.madhyamam.com/national/2016/aug/06/213575 ↑ https://timesofindia.indiatimes.com/india/breaking-news-live-updates-september-28/liveblog/86582852.cms പുറം കണ്ണികൾ Jignesh Mevani The Leader Of The Fledgling Dalit Uprising In Gujarat Is Determined To Not Let It Die 10 things to know about Jignesh Mevani, the man leading Gujarat's Dalit agitation
വേരിയലേഷൻ ഇംഗ്ലീഷ് വിലാസം https://ml.wikipedia.org/wiki/Variolation
ഒരു രോഗിയിൽ നിന്നോ അടുത്തിടെ വേരിയലെറ്റ് ചെയ്ത വ്യക്തിയിൽ നിന്നോ എടുത്ത വസ്തുക്കൾ ഉപയോഗിച്ച് അതുവരെ രോഗം വരാത്ത ഒരു വ്യക്തിക്ക് വസൂരിക്കെതിരെ ( വേരിയോള ) പ്രതിരോധമുണ്ടാക്കാൻ ഉപയോഗിച്ചിരുന്ന ആദ്യകാല പ്രതിരോധ കുത്തിവയ്പ്പ് രീതിയാണ് വേരിയലേഷൻ.
ചർമ്മ ഉപരിതലത്തിൽ ഉണ്ടാക്കിയ  പോറലുകളിലേക്ക് വസൂരി ചുണങ്ങുകളുടെ പൊടിയോ കുമിളകളിൽ നിന്നുള്ള ദ്രാവകമോ കടത്തിയാണ് ഈ നടപടിക്രമം സാധാരണയായി നടത്തുന്നത്.
വൈറസ് സാധാരണയായി വായുവിലൂടെ പടരുന്നു.
ആദ്യം വായ, മൂക്ക് അല്ലെങ്കിൽ റെസ്പിരേറ്ററി ട്രാക്റ്റ്  എന്നിവയെ ബാധിച്ച് ലിംഫറ്റിക് സിസ്റ്റത്തിലൂടെ ശരീരത്തിലുടനീളം വ്യാപിക്കും.
നേരെമറിച്ച്, ചർമ്മത്തിലെ അണുബാധ സാധാരണയായി സൗമ്യമാണ്.
എന്നിരുന്നാലും, വൈറസിനുള്ള പ്രതിരോധശേഷി അപ്പോഴും ലഭ്യമാകും.
സ്വാഭാവികമായി ഉണ്ടാകുന്ന വസൂരി മൂലമുണ്ടാകുന്ന കുരുക്കൾ രോഗിയുടേശരീരത്തിൽ വികസിക്കും.
ഒടുവിൽ, ഏകദേശം രണ്ടോ നാലോ ആഴ്ചകൾക്ക് ശേഷം ഈ ലക്ഷണങ്ങൾ കുറയും.
ചൈന, ഇന്ത്യ, ആഫ്രിക്കയുടെ ചില ഭാഗങ്ങൾ, മിഡിൽ ഈസ്റ്റ് എന്നിവിടങ്ങളിൽ ആദ്യകാലത്ത് പ്രചാരത്തിലുണ്ടായിരുന്ന ഈ രീതി 1720-കളിൽ ഇംഗ്ലണ്ടിലും വടക്കേ അമേരിക്കയിലും പ്രചാരത്തിലെത്തി.
സുരക്ഷിത ബദലായ വസൂരി വാക്സിൻ പകരം വന്നതോടെ ഈ രീതി ഇന്ന് ഉപയോഗിക്കപ്പെടുന്നില്ല.
എന്നിരുന്നാലും മറ്റ് രോഗങ്ങൾക്കെതിരെ ഇപ്പോൾ ലഭ്യമായ വാക്സിനുകൾ വികസിപ്പിക്കുന്നതിലേക്ക് നയിച്ചത് വേരിയലേഷൻ രീതിയാണ്.
വസൂരി പ്രതിരോധത്തെ വിവരിക്കാൻ ഉപയോഗിക്കുന്ന പദങ്ങൾ ആശയക്കുഴപ്പം ഉണ്ടാക്കും.
18-ാം നൂറ്റാണ്ടിലെ മെഡിക്കൽ ടെർമിനോളജിയിൽ, ഇനോക്കുലേഷൻ എന്നത് വസൂരി കുത്തിവയ്പ്പിനെ സൂചിപ്പിക്കുന്നു.
തെറ്റായ വിവർത്തനത്തിലൂടെയോ തെറ്റായ വ്യാഖ്യാനത്തിലൂടെയോ ഇനോക്കുലേഷനും വാക്സിനേഷനും പരസ്പരം മാറ്റുന്ന എഴുത്തുകാരാണ് ആശയക്കുഴപ്പം സൃഷ്ടിക്കുന്നത്.
വേരിയലേഷൻ എന്ന പദം വസൂരി വൈറസ് കൊണ്ടുള്ള കുത്തിവയ്പ്പിനെ മാത്രമാണ് സൂചിപ്പിക്കുന്നത്, ഇത് വാക്സിനേഷനുമായി ബന്ധപ്പെട്ടിരിക്കുന്നു എന്നാലും പരസ്പരം മാറ്റാൻ കഴിയില്ല.
1800-ൽ എഡ്വേർഡ് ജെന്നർ വസൂരിയിൽ നിന്ന് വ്യത്യസ്തമായ ഒരു മൃഗരോഗമായ കൗപോക്സിൽ നിന്ന് വസൂരി വാക്സിൻ അവതരിപ്പിച്ചതിന് തൊട്ടുപിന്നാലെയാണ് പിന്നീടുള്ള പദം ആദ്യമായി ഉപയോഗിച്ചത്.
വാക്സിനേഷനുമായുള്ള ആശയക്കുഴപ്പം ഒഴിവാക്കാൻ 19-ാം നൂറ്റാണ്ട് മുതൽ വേരിയലേഷൻ എന്ന പദം ഉപയോഗിച്ചു തുടങ്ങി.
മിക്ക ആധുനിക എഴുത്തുകാരും ഇവിടെ ഉപയോഗിച്ചിരിക്കുന്നതുപോലെ, കാലഗണന പരിഗണിക്കാതെ വസൂരി കുത്തിവയ്പ്പിനെ വേരിയലേഷൻ ആയി പരാമർശിക്കുന്നു.
1891-ൽ ലൂയി പാസ്ചർ , ഏതെങ്കിലും പകർച്ചവ്യാധികൾക്കെതിരായ പ്രതിരോധശേഷി കൃത്രിമമായി പ്രേരിപ്പിക്കുന്നതിനെ സൂചിപ്പിക്കാൻ വാക്സിൻ/വാക്സിനേഷൻ എന്നീ പദങ്ങൾ വിപുലീകരിച്ചുകൊണ്ട് ജെന്നറെ ആദരിച്ചത് കൂടുതൽ ആശയക്കുഴപ്പത്തിന് കാരണമായി.
ഒരു വ്യക്തിയെ മനപ്പൂർവ്വം വൈറസ്, ബാക്ടീരിയ, മറ്റ് രോഗകാരികൾ അല്ലെങ്കിൽ കൃത്രിമ വാക്സിൻ എന്നിവയ്ക്ക് വിധേയമാക്കുന്നതിനെയാണ് ഇനോക്കുലേഷൻ സൂചിപ്പിക്കുന്നത്, ഇത് സജീവമായ പ്രതിരോധശേഷി ഉണ്ടാക്കാം, കൂടാതെ ഏതെങ്കിലും അനുയോജ്യമായ അഡ്മിനിസ്ട്രേഷൻ രീതി വഴി കുത്തിവയ്പ്പ് നടത്താം.
പരിചിതമായ പല വാക്സിനുകളും ഇൻട്രാമസ്കുലറായി കുത്തിവയ്ക്കുകയോ വിഴുങ്ങുകയോ ചെയ്യുന്നു.
ഉത്ഭവം ചൈന
വേരിയലേഷന്റെ ഏറ്റവും പഴയ രേഖപ്പെടുത്തിയ ഉപയോഗം പതിനഞ്ചാം നൂറ്റാണ്ട് മുതൽ ചൈനക്കാർ പരിശീലിച്ചിരുന്ന രീതിയാണ്.
പൊടിച്ച വസൂരി പദാർത്ഥങ്ങൾ, സാധാരണയായി ചുണങ്ങു, മൂക്കിലൂടെ ഊതിക്കൊണ്ട് "നാസൽ ഇൻസുഫ്ലേഷൻ" എന്ന രീതി അവർ നടപ്പിലാക്കി.
പതിനാറാം നൂറ്റാണ്ടിലും പതിനേഴാം നൂറ്റാണ്ടിലും ചൈനയ്ക്കുള്ളിൽ വിവിധ ഇൻസുഫ്ലേഷൻ ടെക്നിക്കുകൾ രേഖപ്പെടുത്തിയിട്ടുണ്ട്.
അത്തരം ഡോക്യുമെന്റേഷൻ അനുസരിച്ച്, ഗുരുതരമായ ആക്രമണം തടയുന്നതിനായി ചെറിയ വസൂരി രോഗികളെ ദാതാക്കളായി തിരഞ്ഞെടുത്തു.
കുറച്ചു നാൾ ഉണങ്ങാൻ വച്ച ചുണങ്ങാണ് ഈ വിദ്യക്ക് ഉപയോഗിച്ചിരുന്നത്.
പുതിയ ചുണങ്ങു പൂർണ്ണമായ അണുബാധയിലേക്ക് നയിക്കാനുള്ള സാധ്യത കൂടുതലാണ് എന്നതാണ് അതിന് കാരണം.
മൂന്നോ നാലോ ചുണങ്ങു പൊടിച്ച് കസ്തൂരി തരി കലർത്തി പഞ്ഞിയിൽ കെട്ടി ഒരു പൈപ്പിലൂടെ രോഗിക്ക് മൂക്കിലൂടെ വലിക്കാൻ നൽകുന്നു.
വേരിയലേഷൻ എന്ന സമ്പ്രദായം ചൈനക്കാർ അനുഷ്ഠിച്ചതാണെന്ന് വിശ്വസിക്കപ്പെടുന്നു.
നടപടിക്രമത്തിന് ഉപയോഗിക്കുന്ന ഊതുന്ന പൈപ്പ് വെള്ളി കൊണ്ടാണ് നിർമ്മിച്ചിരുന്നത്.
വലത് നാസാരന്ധം ആൺകുട്ടികൾക്കും ഇടത് പെൺകുട്ടികൾക്കും ഉപയോഗിക്കുന്നു.
സ്വാഭാവികമായി രോഗം പിടിപെട്ടവരെ പോലെ തന്നെ പകർച്ചവ്യാധികൾ ഉള്ളതുപോലെയാണ് വേരിയലേറ്റഡ് കേസുകളും കൈകാര്യം ചെയ്യുന്നത്.
ചുണങ്ങു മാറുന്നതുവരെ ഈ രോഗികളെ മറ്റുള്ളവരിൽ നിന്ന് മാറ്റിനിർത്തിയിരുന്നു.
1700-ൽ ലണ്ടനിലെ റോയൽ സൊസൈറ്റിക്ക് ചൈനീസ് ആചാരത്തെക്കുറിച്ചുള്ള രണ്ട് റിപ്പോർട്ടുകൾ ലഭിച്ചു.
ഒന്ന് ചൈനയിൽ നിലയുറപ്പിച്ചിരിക്കുന്ന ഈസ്റ്റ് ഇന്ത്യാ കമ്പനിയിലെ ഒരു ജീവനക്കാരന്റെ റിപ്പോർട്ട് ലഭിച്ച ഡോ. മാർട്ടിൻ ലിസ്റ്ററിന്റേതും മറ്റൊന്ന് ഫിസിഷ്യൻ ക്ലോപ്‌ടൺ ഹാവേഴ്‌സിന്റെയും ആയിരുന്നു.
റിപ്പോർട്ട് ലഭിച്ചെങ്കിലും ഒരു നടപടിയും ഉണ്ടായില്ല.
വേരിയലേഷൻ രീതി ഉത്ഭവിച്ചതും, യൂറോപ്പിലേക്ക്, പ്രത്യേകിച്ച് ഓട്ടോമൻ സാമ്രാജ്യത്തിലേക്കും വെയിൽസിലേക്കും ഈ രീതി വ്യാപിച്ചതും  ഇന്ത്യയിൽ നിന്നാണെന്നാണ് മറ്റൊരു വിശ്വാസം.
പതിനെട്ടാം നൂറ്റാണ്ടിൽ സഞ്ചാരികളായ ബ്രാഹ്മണർ കുത്തിവയ്പ്പ് നടത്തിയതിന് രണ്ട് വിവരണങ്ങളുണ്ട്: 1731-ൽ ഒലിവർ കോൾട്ട് എഴുതിയത് ആ സമയത്തിന് ഏകദേശം 150 വർഷങ്ങൾക്ക് മുമ്പ് "ചമ്പാനഗറിലെ ഭിഷഗ്വരനായ ഡുനന്ററിയാണ് ( ധന്വന്തരി വൈദ്യശാസ്ത്രവുമായി ബന്ധപ്പെട്ട ഹിന്ദു ദൈവത്തിന്റെ പേരാണ്, കൂടാതെ ഫിസിഷ്യൻമാർക്കിടയിലെ ഒരു പൊതു നാമം കൂടിയാണിത്) ഇത് ആദ്യമായി നടത്തിയത്" എന്നാണ്, കൂടാതെ ജോൺ സെഫാനിയ ഹോൾവെൽ 1768-ൽ ഇത് നൂറുകണക്കിന് വർഷങ്ങളായി പരിശീലിക്കുന്നതിനെക്കുറിച്ച് എഴുതി.
ഈ അവകാശങ്ങളുടെ വിശ്വാസ്യത ചോദ്യം ചെയ്യപ്പെട്ടിട്ടുണ്ട്, എന്നാൽ 1768 ആയപ്പോഴേക്കും ബംഗാളിൽ കുത്തിവയ്പ്പ് പ്രയോഗിച്ചു തുടങ്ങിയതായി റിപ്പോർട്ടുണ്ട്.
ഈ നടപടിക്രമം നടത്തിയ ഡോക്ടർമാർ തികാദർ എന്നാണ് അറിയപ്പെട്ടിരുന്നത്.
പല ഇന്ത്യൻ ഭാഷകളിലും 'വാക്സിനേഷൻ' എന്ന അർത്ഥത്തിൽ ടിക്ക എന്ന പദം ഇപ്പോഴും ഉപയോഗത്തിലുണ്ട്.
സുഡാൻ
മിഡിൽ ഈസ്റ്റിലും ആഫ്രിക്കയിലും സമാനമായ രീതികൾ പ്രചാരത്തിലുണ്ടായിരുന്നു.
പതിനെട്ടാം നൂറ്റാണ്ടിന്റെ അവസാനത്തിലും പത്തൊൻപതാം നൂറ്റാണ്ടിന്റെ തുടക്കത്തിലും സമാനമായ രണ്ട് രീതികൾ സുഡാനിൽ വിവരിച്ചിട്ടുണ്ട്.
രണ്ടും വളരെക്കാലമായി സ്ഥാപിക്കപ്പെട്ടതും അറബി സമ്പ്രദായങ്ങളിൽ നിന്ന് ഉരുത്തിരിഞ്ഞതുമാണ്.
തിശ്തെരീ എൽ ജിദ്ദെരി ('വസൂരി വാങ്ങുന്നത്') കേന്ദ്ര സുഡാനിലെ സെന്നാർ ഭാഗത്തെ സ്ത്രീകൾക്കിടയിൽ പ്രചാരത്തിലുണ്ടായിരുന്നു.
വസൂരി ബാധിച്ചിട്ടില്ലാത്ത ഒരു കുട്ടിയുടെ അമ്മ, പുതുതായി രോഗം ബാധിച്ച ഒരു കുട്ടിയുടെ വീട് സന്ദർശിക്കുകയും രോഗിയായ കുട്ടിയുടെ കൈയിൽ ഒരു കോട്ടൺ തുണി കെട്ടും.
പിന്നീട് ഓരോ കുരുവിന്റെയും വിലയെക്കുറിച്ച് അവൾ കുട്ടിയുടെ അമ്മയുമായി വിലപേശും.
ഒരു വില തീരുമാനമായാൽ, സ്ത്രീ വീട്ടിലേക്ക് മടങ്ങുകയും സ്വന്തം കുട്ടിയുടെ കൈയിൽ തുണി കെട്ടുകയും ചെയ്യും.
ഈ സമ്പ്രദായത്തിന്റെ വ്യതിയാനങ്ങളിൽ ദാതാവിന് സമ്മാനങ്ങൾ കൊണ്ടുവരുന്നതും ഉൾപ്പെടുന്നു.
രണ്ടാമത്തെ രീതി ഡാക് എൽ ജെഡ്രി ('വസൂരി അടിക്കുന്നത്') എന്നാണ് അറിയപ്പെട്ടിരുന്നത്, ഈ രീതി ഓട്ടോമൻ സാമ്രാജ്യത്തിൽ ഉപയോഗത്തിലുണ്ടായിരുന്നതും, ഒടുവിൽ ഇംഗ്ലണ്ടിലേക്ക് എത്തിയതുമാണ്.
വസൂരി വ്രണത്തിൽ നിന്ന് ദ്രാവകം ശേഖരിച്ച് രോഗിയുടെ ചർമ്മത്തിൽ മുറിവുണ്ടാക്കി അതിൽ പുരട്ടുന്നു.
ഈ സമ്പ്രദായം ആഫ്രിക്കയിൽ കൂടുതൽ വ്യാപിച്ചു.
തുർക്കി, ഗ്രീസ് എന്നിവിടങ്ങളിലേക്കുള്ള വ്യാപാരികളോടും തീർഥാടകരോടും ഒപ്പം മധ്യ-കിഴക്കൻ കാരവൻ റൂട്ടുകളിലൂടെ ഇത് പ്രചരിച്ചിരിക്കാം.
പടിഞ്ഞാറൻ യൂറോപ്പിലേക്കുള്ള വ്യാപനം അവതരണം
1722 ൽ പ്രസിദ്ധീകരിച്ച വെയിൽസിലെ വൈദ്യന്മാരുടെ കത്തുകൾ ഹാവെർഫോർഡ്വെസ്റ്റിലെ വെൽഷ് പോർട്ടിന് സമീപം 1600 മുതൽ വേരിയലേഷന്റെ പ്രാദേശിക ഉപയോഗം ഉണ്ടായിരുന്നുവെന്ന് സൂചിപ്പിക്കുന്നു.
1675-ൽ തോമസ് ബാർത്തോലിൻ എഴുതിയതാണ് വേരിയലേഷനെക്കുറിച്ചുള്ള മറ്റൊരു പരാമർശം.
കോൺസ്റ്റാന്റിനോപ്പിളിലെ പ്രാക്ടീസ് കണ്ടതിനുശേഷം, ഗ്രേറ്റ് ബ്രിട്ടന്റെ തുർക്കിയിലെ അംബാസഡറായിരുന്ന ഇറ്റാലിയൻ ഫിസിഷ്യൻ ഇമ്മാനുവൽ ടിമോണി ഈ രീതി വിശദമായി വിവരിച്ചുകൊണ്ട് ഒരു കത്ത് എഴുതി, അത് പിന്നീട് 1714-ന്റെ തുടക്കത്തിൽ ഫിലോസഫിക്കൽ ട്രാൻസാക്ഷൻസിൽ പ്രസിദ്ധീകരിച്ചു.
യൂറോപ്പിൽ പ്രത്യക്ഷപ്പെടുന്ന വേരിയലേഷനെക്കുറിച്ചുള്ള ആദ്യത്തെ മെഡിക്കൽ ലേഖനമാണിത്.
ലേഖനം വ്യാപകമായ പ്രസിദ്ധി നേടിയില്ലെങ്കിലും, ഈ റിപ്പോർട്ട് ഒരു ബോസ്റ്റോണിയൻ മന്ത്രി, കോട്ടൺ മാത്തറിന്റെ ശ്രദ്ധ പിടിച്ചുപറ്റി.
വസൂരിയിൽ നിന്ന് എന്നെന്നേക്കുമായി സംരക്ഷിക്കുന്ന ഒരു ഓപ്പറേഷൻ സമ്പ്രദായം ഒനേസിമസിന്റെ സമൂഹത്തിന് ഇതിനകം അറിയാമായിരുന്നെന്ന് മാത്തർ പറഞ്ഞു.
കൂടാതെ, ഒരു മന്ത്രി കൂടിയായ ബെഞ്ചമിൻ കോൾമാൻ ആഫ്രിക്കയിൽ നിന്നുള്ള കുത്തിവയ്പ്പ് രീതികളെക്കുറിച്ച് പരാമർശിക്കുന്നു.
അതേ കാലഘട്ടത്തിൽ, ഒരു ബ്രിട്ടീഷ് നയതന്ത്രജ്ഞന്റെ ഭാര്യ ലേഡി മേരി മൊണ്ടാഗു ഒട്ടോമൻ സാമ്രാജ്യത്തിൽ  വേരിയലേഷന്റെ ഉപയോഗം ഉണ്ടായിരുന്നുവെന്ന് സൂചിപ്പിക്കുന്നു.
ലേഡി മേരി വോർട്ട്ലി മൊണ്ടാഗു
ലേഡി മേരി വോർട്ട്‌ലി മൊണ്ടേഗുവിന് തന്റെ സഹോദരനെ വസൂരി മൂലം 1713-ൽ നഷ്ടപ്പെട്ടു.
1715-ൽ അവർക്ക് തന്നെ രോഗം പിടിപെട്ടു.
അവർ അതിജീവിച്ചെങ്കിലും മുഖത്ത് ഗുരുതരമായ പാടുകൾ അവശേഷിച്ചു.
തുർക്കിയിലായിരിക്കുമ്പോൾ അവർ വേരിയലേഷനെക്കുറിച്ച് അറിഞ്ഞു.
ഇമ്മാനുവൽ ടിമോണി, യാക്കോബ് പൈലാരിനോ എന്നീ രണ്ട് ഡോക്ടർമാരാണ് കോൺസ്റ്റാന്റിനോപ്പിളിൽ ഇത് അവതരിപ്പിക്കുകയും പ്രസിദ്ധീകരിക്കുകയും ചെയ്തത്.
1717 ഏപ്രിലിൽ തന്റെ സുഹൃത്തായ സാറാ ചിസ്‌വെല്ലിന് എഴുതിയ പ്രസിദ്ധമായ കത്തിലാണ് അവർ ആദ്യമായി വേരിയലേഷനെക്കുറിച്ച് പരാമർശിച്ചത്.
കോൺസ്റ്റാന്റിനോപ്പിളിൽ അനുഭവപരിചയമുള്ള പ്രായമായ സ്ത്രീകൾ കൈകാര്യം ചെയ്തിരുന്ന ആ പ്രക്രിയയെ അവർ ആവേശത്തോടെ വിവരിച്ചത്.
1718-ൽ, അവരുടെ അഞ്ച് വയസ്സുള്ള മകൻ എഡ്വേർഡ് മൊണ്ടേഗുവിൽ ഈ നടപടിക്രമം നടത്തി.
എംബസി ഡോക്ടർ ചാൾസ് മൈറ്റ്‌ലാൻഡിന്റെ മേൽനോട്ടത്തിലായിരുന്നു നടപടിക്രമങ്ങൾ.
ഇംഗ്ലണ്ടിലേക്ക് മടങ്ങിയെത്തിയ അവർ, 1721-ൽ റോയൽ കോർട്ടിലെ ഫിസിഷ്യൻമാരുടെ സാന്നിധ്യത്തിൽ തന്റെ നാലുവയസ്സുള്ള മകളെ വേരിയലേഷന് വിധേയമാക്കി.
രണ്ട് വേരിയലേഷൻ പ്രക്രീയകളും വിജയിച്ചു.
പിന്നീട് ആ വർഷം ലണ്ടനിലെ ന്യൂഗേറ്റ് ജയിലിൽ മൈറ്റ്‌ലാൻഡ്, ഒരു പരീക്ഷണമെന്ന നിലയിൽ ആറ് തടവുകാരിൽ വേരിയലേഷൻ നടത്തി.
പരീക്ഷണത്തിന് സമ്മതിച്ച ശിക്ഷിക്കപ്പെട്ട ആറ് തടവുകാരെ വേറിയലേഷന് വിധേയമാക്കുകയും പിന്നീട് വസൂരി അണുക്കളോട് സമ്പർക്കത്തിലാകാൻ അനുവദിക്കുകയും ചെയ്തു, അവർ അതിജീവിച്ചാൽ സ്വാതന്ത്ര്യം വാഗ്ദാനം ചെയ്തിരുന്നു.
പരീക്ഷണം വിജയകരമായതിനെത്തുടർന്ന് വേരിയലേഷൻ രീതി രാജകുടുംബത്തിൽ നിന്ന് ശ്രദ്ധ ആകർഷിച്ചു, അവർ ഇംഗ്ലണ്ടിലുടനീളം നടപടിക്രമങ്ങൾ പ്രോത്സാഹിപ്പിക്കുന്നതിന് സഹായിച്ചു.
എന്നിരുന്നാലും, 1783-ൽ വേരിയലേഷൻ ഒക്ടാവിയസ് രാജകുമാരന്റെ മരണത്തിന് കാരണമായി.
സർ ഗോഡ്ഫ്രെ നെല്ലറുടെ ഛായാചിത്രത്തെഅടിസ്ഥാനമാക്കി സാമുവൽ ഫ്രീമാൻ നിർമ്മിച്ച ലേഡി മേരി വോർട്ട്ലി മൊണ്ടാഗുവിന്റെ കൊത്തുപണി